Provinciae Coronae Britannicae
Provinciae Coronae Britannicae sunt possessiones Coronae Britannicae se ipsas gubernantes, aliter ac territoria ultramarina Britannica Britanniarum Regni. Provinciae Coronae Britannicae sunt Manicarum Insularum Balliviae Caesarea Insula et Lisia in Oceano Britannico, et Monapia seu Mannia insula in Freto Hibernico. Cum se ipsas administrent, neque ad Britanniarum Regnum neque ad Unionem Europaeam pertinent. Dux civitatis est Elisabetha II regina, domina Manniae, ducissa Normanniae.